# Βοήθεια για τα Αυτοκόλλητα

Χρησιμοποιήστε αυτοκόλλητες σημειώσεις για να διατηρείτε εύκαιρες πληροφορίες ή φωτογραφίες. Κρατήστε σημειώσεις, δημιουργήστε λίστες ή τοποθετήστε φωτογραφίες σε ένα βολικό μέρος. Για να δημιουργήσετε μια αυτοκόλλητη σημείωση, επιλέξτε «Αρχείο» > «Νέα σημείωση».
Άνοιγμα Αυτοκόλλητων

- Χρήση αυτοκόλλητων σημειώσεων:

  Επιλογή | Περιγραφή
  --- | ---
  Δημιουργία λίστας: | Πατήστε τα πλήκτρα Option-Tab και μετά πληκτρολογήστε το κείμενό σας. Μετά την ολοκλήρωση κάθε στοιχείου, πατήστε μία φορά το Return. Για να τερματίσετε τη λίστα, πατήστε δύο φορές το Return.
  Μορφοποίηση λίστας: | Για να αλλάξετε την εσοχή ενός στοιχείου, πατήστε το πλήκτρο Tab ή τα πλήκτρα Shift-Tab. Για να αλλάξετε τη μορφοποίηση μιας λίστας, κάντε κλικ στη λίστα πατώντας παρατεταμένα το Control και μετά επιλέξτε την καταχώριση «Λίστα» από το μενού συντόμευσης.
  Εισαγωγή και εξαγωγή κειμένου: | Επιλέξτε «Αρχείο» > «Εισαγωγή κειμένου» ή «Αρχείο» > «Εξαγωγή κειμένου». Μπορείτε να χρησιμοποιήσετε τυπικές μορφές όπως απλό κείμενο, RTF και RTFD (που περιλαμβάνει γραφικά ή ενσωματωμένα αρχεία).
  Διατήρηση αυτοκόλλητης σημείωσης μπροστά από άλλα παράθυρα: | Επιλέξτε «Σημείωση» > «Αιωρούμενο παράθυρο».
  Προβολή του χρόνου δημιουργίας ή τελευταίας επεξεργασίας μιας αυτοκόλλητης σημείωσης: | Τοποθετήστε τον δείκτη επάνω από τη σημείωση μέχρι να εμφανιστούν οι πληροφορίες.

- Προσαρμογή αυτοκόλλητων σημειώσεων:

  Επιλογή | Περιγραφή
  --- | ---
  Εμφάνιση αυτοκόλλητης σημείωσης με ημιδιαφάνεια: | Επιλέξτε «Σημείωση» > «Διάφανο παράθυρο».
  Αλλαγή χρώματος αυτοκόλλητης σημείωσης: | Επιλέξτε ένα χρώμα από το μενού «Χρώμα».
  Δημιουργία προεπιλεγμένου προτύπου αυτοκόλλητης σημείωσης: | Ανοίξτε μια σημείωση με τη μορφοποίηση που σας αρέσει και επιλέξτε «Σημείωση» > «Χρήση ως προεπιλογής».